חן מזרחי

חן מזרחי (נולד ב-5 ביולי 1985) הוא סטנדאפיסט, קומיקאי, שחקן ואושיית רשת ישראלי.

ביוגרפיה 
מזרחי גדל והתחנך בשכונת התקווה בתל אביב, למד ב"מכללת מקס פיין", ושירת בחיל האוויר. למזרחי שני אחים ואחות, הוא נשוי ואב לשתי בנות.

בגיל 16 החל להופיע בערבי במה פתוחה במועדון הקאמל קומדי קלאב. בהמשך הפך לאמן בית של המועדון.

ב-2010 השתתף בסדרה "הבורר" בתור נהג משאית, ולאחר מכן הוא התחיל להנחות סרטי דוקו ספורט בערוץ אגו.

ב-2012 הצטרף לפאנל התוכנית "צחוק מעבודה" בעונתה השביעית והאחרונה.

ב-2016 החל להופיע יחד עם גדי וילצ'רסקי בסדרה "שותפים" ששודרה בערוץ סנטרל קומדי של HOT. מזרחי נמנה עם יוצרי וכותבי הסדרה. בשנה זו השתתף בפרסומת למותג פפסי יחד עם בר רפאלי וגדי וילצ'רסקי.

מזרחי השתתף בעונה השנייה של הסדרה "שנות ה-80", ובעונה השלישית באופן משמעותי יותר בסדרה, בה הוא משחק בתפקיד "בבר המגזימן".

מזרחי מריץ את מופע הסטנדאפ שלו ברחבי ישראל, ונחשב לאושיית רשת ברשתות החברתיות.

ב-2018 שיחק בקומדיית המצבים לנוער "טרנינג".

החל משנת 2019 השתתף בכמה סרטוני הסברה של הליכוד יחד עם בנימין נתניהו.

בשנת 2020 החל לשמש כפרזנטור של "פיצה האט".

באותה שנה השתתף בתוכנית המציאות "נינג'ה ישראל" במקצה ה-VIP, הגיע למקום השביעי ולא עלה לחצי הגמר.

קישורים חיצוניים

הערות שוליים

בדרנים ישראלים
סטנדאפיסטים ישראלים
קומיקאים יהודים ישראלים
משתתפי נינג'ה ישראל V.I.P
בוגרי התיכון המקצועי ע"ש מקס פיין
ישראלים שנולדו ב-1985